Държавен вестник, бр. 29, 2013 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  29
(3) Полученият мандат по ал. 2 се изважда 
от определения брой мандати за съответния 
МИР по чл. 8, ал. 10 и не участва по-нататък 
при разпределението на мандатите по про­
порционалната система в многомандатните 
изборни райони.
Раздел IIІ
Oпределяне на мандатите по пропорционална-
та система в многомандатните изборни райони
Чл. 10. (1) Броят на подлежащите на 
разпределение пропорционални мандати в 
31 многомандатни изборни района (МИР) е 
равен на разликата от всички 240 мандата и 
броя на мандатите, получени от независимите 
кандидати по чл. 9, ал. 2.
(2) Броят на пропорционалните мандати за 
всеки МИР е равен на броя на мандатите по 
чл. 8, ал. 10, намален с броя на получилите 
мандат независими кандидати по чл. 9, ал. 2 
в този МИР.
Чл. 11. ЦИК извършва изчисленията по 
разпределяне на всички пропорционални 
мандати по чл. 10 по кандидатски листи на 
партии и коалиции от партии в МИР. 
Първа стъпка – разпределение на манда-
тите за всяка партия и коалиция от партии 
на национално ниво
Чл. 12. Пресмята се сумата от подадените 
действителни гласове от всички секции в 
страната и извън страната. 
Чл. 13. Изчислява се четири на сто от 
сумата по чл. 12. 
Чл. 14. (1) При разпределението на пропор­
ционалните мандати по чл. 10, ал. 2 участват 
само партиите и коалициите от партии, по­
лучили действителни гласове не по-малко от 
числото по чл. 13. 
(2) В по-нататъшното разпределение на 
мандатите участват само гласовете на партиите 
и коалициите от партии по ал. 1. 
Чл. 15. Мандатите по чл. 10, ал. 2 за 
страната се разпределят по метода на Хеър-
Ниймайер между партиите и коалициите от 
партии по чл. 14, ал. 1 според получените от 
тях действителни гласове. 
Чл. 16. (1) Сумата от действителните гла­
сове за всички партии и коалиции от партии 
по чл. 14, ал. 2 се дели на броя на мандатите 
по чл. 10, ал. 2 (квота на Хеър). 
(2) Получените действителни гласове за 
всяка партия и коалиция от партии по чл. 14, 
ал. 1 се дели на полученото число по ал. 1. 
(3) Всяка партия и коалиция от партии по 
чл. 14, ал. 1 получава първоначално толкова 
мандата, колкото е цялата част от полученото 
частно по ал. 2. 
(4) Оставащите мандати (ако има такива) 
до определените в чл. 10, ал. 2 се разпределят 
между партиите и коалициите от партии по 
чл. 14, ал. 1 по реда на намаляване на дроб­
ната част (остатъците) от полученото частно 
по ал. 2. 
(5) Първа получава допълнителен мандат 
партия или коалиция от партии с най-голям 
остатък, втора получава допълнителен мандат 
партия или коалиция от партии със следващия 
по големина остатък и т.н. до изчерпване на 
мандатите. 
(6) Ако при процедурата по ал. 5 се стигне 
до два или повече равни остатъка, а броят 
на неразпределените мандати е по-малък от 
техния брой, разпределянето на оставащи­
те мандати се извършва по жребий между 
партиите и/или коалициите от партии с 
равните остатъци. Датата и часът на жребия 
се определят от ЦИК. За жребия се канят 
представители на заинтересуваните партии 
и коалиции от партии. 
(7) Окончателният брой пропорционални 
мандати на национално ниво за всяка партия 
и коалиция от партии е равен на броя на 
получените мандати по ал. 3 плюс до един 
допълнителен мандат по ал. 5 и ал. 6. 
Втора стъпка – разпределение на мандати-
те в многомандатните изборни райони между 
спечелилите мандати партии или коалиции 
от партии 
Чл. 17. (1) ЦИК извършва изчисленията по 
разпределяне на мандатите по чл. 10, ал. 2 
във всички 31 многомандатни изборни райо­
на между партиите и коалициите от партии, 
получили мандати по чл. 16, ал. 7. 
(2) Подадените гласове извън страната за 
партиите и коалициите от партии не участват 
при разпределението на мандатите в МИР. 
Чл. 18. Пресмята се за всеки МИР сумата 
от подадените действителни гласове от всички 
секции поотделно за всяка партия и коалиция 
от партии по чл. 14, ал. 1. 
Чл. 19. Пресмята се за всеки МИР сумата 
от подадените действителни гласове на парти­
ите и коалициите от партии по чл. 14, ал. 1.
Чл. 20. Мандатите по чл. 10, ал. 2 за всеки 
МИР поотделно се разпределят според полу­
чените от партиите и коалициите от партии 
действителни гласове в района по метода на 
Хеър-Ниймайер. 
Чл. 21. (1) Сумата по чл. 19 за всеки МИР 
се дели на броя на получените є мандати по 
чл. 10, ал. 2 (квота на Хеър). 
(2) Получените действителни гласове за 
партията или коалицията от партии по чл. 14, 
ал. 1 във всеки един МИР се дели на полу­
ченото число по ал. 1.